Datum: 17. 9. 2018

Spoštovani,

posredujemo vam odgovor na vprašanje gospodarskega subjekta za javno naročilo št. LPT-42/18 Nakup pometalno sesalnega stroja za čiščenje površin, ki smo ga prejeli preko Portala javnih naročil.

VPRAŠANJE:

Pozdravljeni, imam nekaj vprašanj glede vaših tehničnih zahtev, katere bi želeli, da jih spremenite:   
- zglobno upravljanje; ali lahko ponudimo upravljanje prednje in zadnje osi namesto zglobne variante

- kipanje kabine; ali lahko ponudimo stroj brez te možnosti, vendar z dobrim dostopom do pogonskega motorja   
- nastavljanje vrtljajev ščetk od 0-140vrt/min; ali lahko ponudimo premer ščetk 800mm in s tem nastavljanje vrtljajev od 0-100

- zabojnik za odpadke; ali je lahko zabojnik iz enako kvalitetnega materiala kot je zahtevan Inox

- premagovanje klanca ob pometanju; ali je sprejemljiv tudi 25/25% namesto zahtevanih 30%

- sistem sesanja; pretok zraka; ali lahko ponudimo nižji pretok zraka od zahtevanega. Zagotovilo proizvajalca je da z obliko sesalne šobe in sesalnega jaška (tudi večji presek) ni potreben tako velik pretok.

ODGOVOR:

Naročnik je tehnične zahteve in opis funkcionalnosti določil glede na lastne potrebe, izkušnje in specifične pogoje, ki jih mora izpolnjevati ponujen stroj, ki je predmet javnega naročila, predvsem kar se tiče upravljanje stroja in težavnosti pogojev pri samem čiščenju prometnih površin. Z navedenimi zahtevami naročnik v celoti izpolni potrebe in pričakovanja glede ponujenega stroja, ki ga bo uporabljal pri učinkovitem izvajanju svoje dejavnosti. Naročnik tehničnih zahtev ne bo spreminjal. Ponudniki morajo pri pripravi ponudbe upoštevati minimalne zahteve naročnika ali ponudijo stroj, ki minimalne zahteva presega.

VPRAŠANJE:

Spoštovani, ugotavljamo, da so tehnične zahteve za pometalno sesalni stroj prepisane iz tehničnih podatkov pometalnih strojev, ki ste jih do sedaj že naročali. Z omenjenim onemogočate konkurenci, da ponudi stroj enakih ali boljših rezultatov dela ob pravilni uporabi stroja, pri seveda drugačnih tehničnih rešitvah. Naj navedemo nekaj takih zahtev: ukrivljenost vetrobranskega stekla, način odpiranje stranskih stekel, pretok zraka (kje?), zglobno upravljanje...Predlagamo, da tehnične zahteve spremenite na tak način, da so mogoče tudi drugačne izvedbe ob enakem ali boljšem učinku. V kolikor za vas to ni sprejemljivo, potem je primerneje, da ob naslednjih JN navedete tip in proizvajalca stroja.

ODGOVOR:

Naročnik je tehnične zahteve in opis funkcionalnosti določil glede na lastne potrebe, izkušnje in specifične pogoje, ki jih mora izpolnjevati ponujen stroj, ki je predmet javnega naročila, predvsem kar se tiče upravljanje stroja in težavnosti pogojev pri samem čiščenju prometnih površin. Z navedenimi zahtevami naročnik v celoti izpolni potrebe in pričakovanja glede ponujenega stroja, ki ga bo uporabljal pri učinkovitem izvajanju svoje dejavnosti.

Npr. ukrivljenost stekel zahtevamo zato, ker se s tem zmanjša odsev sonca, kar smo tudi napisali in delavca manj moti pri delu (delo na parkirišču zahteva posebno pozornost), kar posledično poveča varnost cestnih udeležencev. Naročnik tehničnih zahtev ne bo spreminjal. Ponudniki morajo pri pripravi ponudbe upoštevati minimalne zahteve naročnika ali ponudijo stroj, ki minimalne zahteva presega.

Ponudniki morajo pri pripravi ponudbe upoštevati odgovor na vprašanje z dne 17.9.2018, ki je bil objavljen na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila